
Ministru kabineta rīkojums Nr. 581
Rīgā 2022. gada 31. augustā (prot. Nr. 43 19. §)
Par apropriācijas palielināšanu budžeta resora "74. Gadskārtējā valsts budžeta izpildes procesā pārdalāmais finansējums" programmā 02.00.00 "Līdzekļi neparedzētiem gadījumiem"
· 1. Atļaut finanšu ministram 2022. gadā palielināt apropriāciju budžeta resora "74. Gadskārtējā valsts budžeta izpildes procesā pārdalāmais finansējums" programmā 02.00.00 "Līdzekļi neparedzētiem gadījumiem" 371 000 000 euro apmērā, no tiem:
· 1.1. atbilstoši likuma "Par valsts budžetu 2022. gadam" 53. pantam 111 000 000 euro apmērā, tai skaitā:
· 1.1.1. 100 000 000 euro, lai nodrošinātu finansējumu ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem;
· 1.1.2. 11 000 000 euro, lai nodrošinātu finansējumu vienreizējām valsts budžeta investīcijām;
· 1.2. atbilstoši Ukrainas civiliedzīvotāju atbalsta likuma 8. panta trešajai daļai 80 000 000 euro apmērā, lai nodrošinātu finansējumu Ukrainas civiliedzīvotāju atbalsta likumā noteiktā atbalsta sniegšanai;
· 1.3. atbilstoši Energoresursu cenu ārkārtēja pieauguma samazinājuma pasākumu likuma 3. pantam 180 000 000 euro apmērā, lai nodrošinātu finansējumu Energoresursu cenu ārkārtēja pieauguma samazinājuma pasākumu likumā noteikto terminēto atbalsta pasākumu īstenošanai.
· 2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas palielināšanu.

